LV Eiropas Savienības Oficiālais Vēstnesis L 339/9

KOMISIJAS LĒMUMS

(2014. gada 11. jūnijs)

par valsts atbalstu SA.18832 (2013/C) (ex 2013/NN) (ex 2011/MX) (ex N 44/2005), ko īstenojusi Lietuva — Akcīzes nodokļa samazinājums biodegvielai

(izziņots ar dokumenta numuru C(2014) 3600)

(Autentisks ir tikai teksts lietuviešu valodā)

(Dokuments attiecas uz EEZ)

(2014/830/ES)

EIROPAS KOMISIJA,

ņemot vērā Līgumu par Eiropas Savienības darbību un jo īpaši tā 108. panta 2. punkta pirmo daļu,

pēc ieinteresēto personu uzaicināšanas iesniegt piezīmes saskaņā ar iepriekšminēto(-ajiem) noteikumu(-iem) (1),

tā kā:

I. PROCEDŪRA

(1) Kopš 2006. gada Konkurences ģenerāldirektorāts katru gadu veic ex post uzraudzības procedūru attiecībā uz dalībvalstu īstenoto atbalsta pasākumu izlasi. Lietuvas īstenotā shēma akcīzes nodokļa samazinājumam biodegvielai tika iekļauta 2011. gada uzraudzības procedūrā, kuras ietvaros Komisija attiecībā uz shēmu izlasi pārbaudīja, kā dalībvalstis 2009.–2010. gadā piemēroja esošās shēmas. Minēto shēmu Komisija ar lietas numuru N 44/2005 apstiprināja Komisijas 2005. gada 27. jūlija lēmumā K(2005) 2957C (turpmāk “Komisijas lēmums”).

(2) Komisija 2011. gada 7. oktobra, 2012. gada 27. janvāra un 2012. gada 26. jūnija vēstulē pieprasīja Lietuvai sniegt nepieciešamo informāciju, lai novērtētu, kā shēma tika īstenota 2009. un 2010. gadā. Lietuva iesniedza pieprasīto informāciju 2011. gada 10. novembra, 2012. gada 24. februāra un 2012. gada 18. jūlija vēstulē.

(3) Komisija 2013. gada 17. jūlija vēstulē informēja Lietuvu, ka tā ir nolēmusi sākt Līguma par Eiropas Savienības darbību 108. panta 2. punktā paredzēto procedūru attiecībā uz atbalsta shēmu, jo tai bija bažas par iespējamu atbalsta ļaunprātīgu izmantošanu. Lietuvas iestādes 2013. gada 13. augustā iesniedza savus apsvērumus.

(4) Komisijas lēmums sākt procedūru tika publicēts Eiropas Savienības Oficiālajā Vēstnesī2013. gada 8. novembrī. Komisija aicināja ieinteresētās personas iesniegt piezīmes.

(5) Komisija nesaņēma piezīmes no ieinteresētajām personām.

II. ATBALSTA SHĒMAS APRAKSTS

(6) Shēma N 44/2005 paredzēja akcīzes nodokļa samazinājumu biodegvielas maisījumiem ar fosilo kurināmo. Šāds samazinājums attiecās tikai uz biodegvielu, kas ir maisījuma sastāvdaļa. Tādējādi akcīzes nodokļa likme, kas piemērojama biodegvielas maisījumu produktiem, tika samazināta atbilstoši biodegvielas proporcijai galīgajā maisījumā.

(7) Shēmas mērķis bija veicināt biodegvielas ražošanu un izmantošanu. Tā bija arī paredzēta, lai palīdzētu Lietuvai sasniegt mērķus, kas noteikti Eiropas Parlamenta un Padomes 2003. gada 8. maija Direktīvā 2003/30/EK par biodegvielas un citu atjaunojamo veidu degvielas izmantošanas veicināšanu transportā (2).

(8) Akcīzes nodokļa samazinājumu varēja izmantot jebkurš biodegvielas ražotājs Lietuvā un jebkurš biodegvielas importētājs Lietuvā no citas dalībvalsts vai trešām valstīm.

(9) Komisija apstiprināja shēmu 2005. gada 27. jūlijā, un tās termiņš beidzās 2010. gada 31. decembrī.

(10) Uzraudzības procedūras laikā Komisija novēroja, ka Lietuva ir īstenojusi shēmu veidā, kas acīmredzami neatbilda Komisijas lēmumam pilnībā.

(11) Pirmkārt, kā norādīts Komisijas lēmumā, Lietuva bija apņēmusies katru gadu pārskatīt biodegvielas, uz kuru attiecas akcīzes nodokļa samazinājums, ražošanas izmaksas, kā arī biomasas cenu svārstības attiecībā pret fosilā kurināmā cenām un nepieciešamības gadījumā pielāgot atbalsta apjomu, lai novērstu pārmērīgu kompensāciju piešķiršanu un noturētu biodegvielas cenu tradicionālo degvielu cenas līmenī. Lietuva bija arī apņēmusies sniegt Komisijai gada uzraudzības ziņojumus, kuros ietverta visa attiecīgā informācija par biodegvielas ražošanas izmaksām un degvielu tirgus cenām, lai pierādītu, ka netiek piešķirtas pārmērīgas kompensācijas. Komisija, novērtējot atbalsta shēmu un secinot, ka tā ir saderīga ar iekšējo tirgu, ņēma vērā visus minētos elementus.

(12) Kopš 2005. gada, kad tika pieņemts Komisijas lēmums, Komisijas attiecīgie dienesti (Konkurences ĢD) nav saņēmuši nevienu gada ziņojumu, kurā būtu ietverta attiecīgā informācija par biodegvielas ražošanas izmaksām un degvielu tirgus cenu un kurš pierādītu, ka tika veikta uzraudzība un nodrošināts, ka netika piešķirtas pārmērīgas kompensācijas. Šādu informāciju Lietuva sniedza pēc Komisijas skaidra pieprasījuma uzraudzības procedūras laikā, taču šī informācija bija tikai par gadiem, uz kuriem attiecās minētā uzraudzības procedūra.

(13) Paziņojumā par shēmu Lietuva sniedza datus par bioetanola un biodīzeļdegvielas ražošanas izmaksām, un Komisija novērtēja šos datus. Lietuva norādīja, ka atbalstu varētu piešķirt ne tikai bioetanolam un biodīzeļdegvielai, bet arī tīrai augu eļļai, un apņēmās, tiklīdz biodegvielas produktiem sāks izmantot nodokļu samazinājumu, veikt analīzi, lai nodrošinātu, ka samazinājuma rezultātā nerastos pārmērīgas kompensācijas. Šī informācija bija jāiesniedz Komisijai gada uzraudzības ziņojumos. Komisijas attiecīgie dienesti (Konkurences ĢD) nav saņēmuši nekādu informāciju par to, ka Lietuva būtu veikusi šādu analīzi.

(14) Otrkārt, uzraudzības procedūras laikā Lietuva iesniedza dokumentus, kas pierāda, ka Ekonomikas ministrija jau 2009. gadā pieprasīja, ka saņēmējiem ir jāsniedz informācija par vidējām izmaksām un degvielas pārdošanas cenām 2008. gadā. Ekonomikas ministrija saņēma šādus datus 2009. gadā un par atsevišķiem saņēmējiem iesniedza tos Komisijai 2011. gada uzraudzības procedūras laikā. Taču Lietuva neiesniedza apkopotus datus par biodegvielas ražošanas izmaksām. Tādēļ Komisija nevarēja pienācīgi pārbaudīt, vai netika piešķirtas pārmērīgas kompensācijas.

III. LIETUVAS PIEZĪMES

(15) Pēc formālās izmeklēšanas sākšanas Lietuva iesniedza Komisijai papildu informāciju.

(16) Lietuvas iestādes iesniedza Komisijai ziņojumu kopijas, kuri sagatavoti par biodegvielu izmantošanas veicināšanu laikposmā no 2005. līdz 2010. gadam.

(17) Lietuvas iestādes paskaidroja, ka, neraugoties uz tiesību aktos paredzēto iespēju shēmas ietvaros piešķirt atbalstu tīrai augu eļļai, no tīras augu eļļas netika ražota biodīzeļdegviela. Tādēļ šāds atbalsts shēmas N 44/2005 ietvaros netika piešķirts. Tas izskaidro, kādēļ Komisijai netika iesniegts šāds ziņojums.

(18) Gada ziņojumā par 2009. gadu ir ietvertas vairākas tabulas, kas satur informāciju par biodegvielu ražošanas izmaksām, fosilā kurināmā cenām, biodegvielas cenām un dažādu maisījumu cenām. Šī informācija ir apkopota turpmāk norādītajās tabulās, izmantojot valūtas kursu EUR 1 = LTL 3,4528. 1. tabula Degvielu (biodīzeļdegvielas un dīzeļdegvielas) ražošanas izmaksas un pārdošanas cena (pirms nodokļu atskaitīšanas) 2009. gadā Degvielas cena, LTL (4) par litru Biodīzeļdegviela (FAME) Dīzeļdegviela 1. Izejvielas (+) […] (3) […] 2. Pārstrāde (+) […] […] 3. Citas izmaksas (pētniecība, ražošanas reorganizācija) (+) […] — 4. Ražošanas izmaksas […] […] 5. Loģistika (+) […] […] 6. Blakusproduktu pārdošanas cena (–) […] — 7. Peļņa — […] 8. Ražotāja noteiktā pārdošanas cena (pirms nodokļu atskaitīšanas) 3,42 1,25

2. tabula Degvielas (dīzeļdegvielas un biodīzeļdegvielas) maisījumu pārdošanas cena Degvielas maisījuma cena, LTL par litru, 5 % FAME 5 % FAME Biodīzeļdegvielas (FAME) izmaksas maisījumā (5 % × LTL 3,42 par litru) 0,171 Dīzeļdegvielas izmaksas maisījumā (95 % × LTL 1,25 par litru) 1,188 Akcīzes nodoklis (95 % × LTL 1,14 par litru) 1,08 Degvielas maisījuma kopējā pārdošanas cena 2,439 Korekcija mazāka enerģijas satura maisījumā dēļ (15 %) (5) 0,025 Degvielas maisījuma pārdošanas cena (relatīva) 2,46

3. tabula Dīzeļdegvielas pārdošanas cena Dīzeļdegvielas pārdošanas cena (pirms nodokļu atskaitīšanas) 1,25 Dīzeļdegvielai piemērojamais akcīzes nodoklis 1,14 Dīzeļdegvielas pārdošanas cena 2009. gadā (6) 2,39

4. tabula Bioetanola un benzīna ražošanas izmaksas un pārdošanas cena (pirms nodokļu atskaitīšanas) 2009. gadā Degvielas cena, LTL par litru Bioetanols (ETBE) Benzīns 1. Izejvielas, ieskaitot labības maksājumus (+) […] […] 2. Pārstrāde (+) […] […] 3. Citas izmaksas (pētniecība, ražošanas reorganizācija) (+) […] — 4. Ražošanas izmaksas […] […] 5. Loģistika (+) […] […] 6. Blakusproduktu pārdošanas cena (–) […] — 7. Peļņa — […] 8. Ražotāja noteiktā pārdošanas cena (pirms nodokļu atskaitīšanas) 2,04 1,36

5. tabula Degvielas (bioetanola un benzīna) maisījumu pārdošanas cena Degvielas maisījuma cena par litru Bioetanola saturs – 5 % Bioetanola izmaksas maisījumā (5 % × LTL 2,04 par litru) 0,102 Benzīna izmaksas maisījumā (95 % × LTL 1,36 par litru) 1,292 Akcīzes nodoklis (95 % × LTL 1,50 par litru) 1,425 Degvielas maisījuma kopējā pārdošanas cena 2,819 Korekcija mazāka enerģijas satura maisījumā dēļ (60 %) (7) 0,0612 Degvielas maisījuma pārdošanas cena (relatīva) 2,88

6. tabula Benzīna pārdošanas cena Benzīna pārdošanas cena (pirms nodokļu atskaitīšanas) (100 % × LTL 1,36 par litru) 1,36 Benzīnam piemērojamais akcīzes nodoklis 1,50 Benzīna pārdošanas cena 2009. gadā (8) 2,86

(19) Lietuvas iestādes apgalvoja, ka par 2009. un 2010. gadu iesniegtie dati (norādīti tabulās iepriekš) skaidri parāda, ka ne par biodīzeļdegvielas, ne par bioetanola ražošanu netika piešķirtas pārmērīgas kompensācijas.

IV. ATBALSTA NOVĒRTĒJUMS

(20) Komisija jau savā lēmumā par shēmu N 44/2005 secināja, ka attiecīgais pasākums ietver atbalstu Līguma par Eiropas Savienības darbību (“LESD”) 107. panta 3. punkta nozīmē. Komisija šo atbalsta shēmu novērtēja, pamatojoties uz 2001. gada pamatnostādnēm par vides atbalstu (9), jo īpaši uz to E.3.3. iedaļu, un secināja, ka atbalsts ir saderīgs ar iekšējo tirgu.

(21) Lietuvas iestādes apstiprināja Komisijai, ka tās ir iesniegušas gada pārskatus par shēmu N 44/2005. Minētie ziņojumi tika iesniegti Enerģētikas ĢD kā pielikums ziņojumam par biodegvielas un citu atjaunojamo veidu degvielas izmantošanas veicināšanu transportā.

(22) Lietuvas iestādes tagad ir iesniegušas Konkurences ĢD to ziņojumu kopijas, kurus tās bija iesniegušas par 2005., 2006., 2007., 2008., 2009. un 2010. gadu. Minētajos ziņojumos ir ietverta detalizēta informācija par biodegvielas ražošanas izmaksām un pārdošanas cenām. Turklāt tajos ir norādīta dažādu degvielas maisījumu cena.

(23) Izmeklēšanas gaitā Komisija varēja secināt, ka Lietuvas iestādes ievēroja lēmuma par shēmu N 44/2005 34. punktu un iesniedza Komisijai nepieciešamos gada uzraudzības ziņojumus par shēmu.

(24) Lietuvas iestādes paskaidroja, ka shēmas darbības laikā no tīras augu eļļas netika ražota biodegviela.

(25) Izmeklēšanas gaitā Komisija varēja secināt, ka, tā kā shēmas darbības laikā no tīras augu eļļas biodegviela netika ražota, Komisijai iesniegtajos ziņojumos nebija nepieciešams iekļaut attiecīgo informāciju.

(26) Pēc visas tās informācijas novērtēšanas, ko Lietuva iesniedza par biodegvielas ražošanas izmaksām un degvielas cenām 2009. un 2010. gadā, Komisija piekrīt, ka 2009. vai 2010. gadā kopumā netika piešķirtas pārmērīgas kompensācijas.

V. SECINĀJUMS

(27) Komisija konstatē, ka Lietuva ir pareizi īstenojusi atbalsta shēmu N 44/2005 atbilstoši Komisijas lēmumam, ar kuru tā apstiprināta,

IR PIEŅĒMUSI ŠO LĒMUMU.

1. pants

Lietuvas īstenotā valsts atbalsta shēma N 44/2005 ir saderīga ar iekšējo tirgu Līguma par Eiropas Savienības darbību 107. panta 3. punkta c) apakšpunkta nozīmē un ir pareizi īstenota atbilstoši Komisijas 2005. gada 27. jūlija Lēmumam K(2005) 2957C.

2. pants

Šis lēmums ir adresēts Lietuvas Republikai.

Briselē, 2014. gada 11. jūnijā Komisijas vārdā – priekšsēdētāja vietnieks Joaquín ALMUNIA

(1) OV C 323, 8.11.2013., 74. lpp.

(2) OV L 123, 17.5.2003., 42. lpp.

(3) Komercnoslēpums.

(4) Izmantotais valūtas kurss: LTL 3,4528 = EUR 1.

(5) Biodīzeļdegvielai ir mazāks enerģijas saturs nekā minerāldegvielai (dīzeļdegvielai): ir aprēķināts, ka biodīzeļdegvielas daudzums, kas nepieciešams vienas enerģijas vienības saražošanai, ir par 15 % lielāks nekā dīzeļdegvielas daudzums, kas nepieciešams tādas pašas enerģijas vienības saražošanai.

(6) Atskaitot PVN.

(7) Bioetanolam ir mazāks enerģijas saturs nekā minerāldegvielai (benzīnam): ir aprēķināts, ka bioetanola daudzums, kas nepieciešams vienas enerģijas vienības saražošanai, ir par 60 % lielāks nekā benzīna daudzums, kas nepieciešams tādas pašas enerģijas vienības saražošanai.

(8) Atskaitot PVN.

(9) OV C 37, 3.2.2001., 3. lpp.